
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 848 


8 Ιουλίου 2002 


Το παρόν ΦΕΚ επανεκτυπώθηκε λόγω λάθους. 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ύψους αποζημίωσης εμπειρογνωμόνων 


της Γενικής Γραμματείας Έρευνας και Τεχνολο¬ 
γίας (ΓΓΕΤ) που συμμετέχουν σε διαδικασίες αξιο¬ 
λόγησης, παρακολούθησης και παραλαβής έργων 
υποδομής, που άπτονταιτης αρμοδιότητας της Τε¬ 
χνικής Υπηρεσίας. 1 

Συμπλήρωση απόφασης καθορισμού Δυσπρόσιτων 

σχολείων Α/βαθμιας Εκπ/σης. 2 

Διενέργεια κατασταλτικού ελέγχου στην έδρα του Τα¬ 
μείου Ασφάλισης Ναυτικών Πρακτόρων & Υπαλλή¬ 
λων (ΤΑΝΠΥ). 3 

Διενέργεια ανασκαφικής έρευνας στο «Καστρί» Δήμου 
Λιβαδιού Ν. Λάρισας. 4 


Ορισμός της εταιρείας «ΑΝΩΝΥΜΟΣ ΕΜΠΟΡΙΚΗ 
ΕΤΑΙΡΕΙΑ ΠΑΡΟΧΗΣ ΤΗΛΕΠΙΚΟΙΝΩΝΙΑΚΩΝ ΥΠΗ¬ 
ΡΕΣΙΩΝ ΝΑνΑΡΙΝΟ ΤΕΕΕΟΟΜ Α.Ε.» με τον δια- 
κροτικό τίτλο «ΝΑνΑΒΙΝΟ ΤΕΙΈΩΟΜ Α.Ε.» ως Εκ- 
καθαρίστριας Αρχής, για την τακτοποίηση λογα¬ 
ριασμών της ναυτικής κινητής και ναυτικής 


κινητοδορυφορικής υπηρεσίας. 5 

Μεταβίβαση αρμοδιοτήτων σχετικά με εκτέλεση προ¬ 
μηθειών, έργων και παροχή υπηρεσιών, στους Δι¬ 
οικητές και τα Συμβούλια Διοίκησης των αποκε¬ 
ντρωμένων μονάδων του Α' Πε.Σ.Υ. Αττικής. 6 

Καθορισμός χώρων εκγύμνασης των κυνηγετικών 
σκύλων για την περιοχή ευθύνης του Δασαρχείου 
Κόνιτσας Ν. Ιωαννίνων. 7 


Τροποποίηση Επιτροπής Παρακολούθησης του Προ¬ 
γράμματος «ΠΟΛΙΤΕΙΑ»,στην Περιφέρεια Κρήτης 8 

Καθορισμός της διαδικασίας εκποίησης ανωνύμων με¬ 
τοχών που μετετράπησαν σε ονομαστικές, και των 
οποίων ο κύριος παραμένει άγνωστος στην εκδό- 


τρια. 9 

Μεταβίβαση δικαιώματος υπογραφής «ΜΕ ΕΝΤΟΛΗ 
ΑΣΤΥΝΟΜΙΚΟΥ ΔΙΕΥΘΥΝΤΗ» στον Υποδιευθυντή 
της Αστυνομικής Διεύθυνσης Γρεβενών. 10 

Διορθώσεις Σφαλμάτων 

Διόρθωση σφάλματος στην 109/2002 απόφαση του 
Ανωτάτου Χημικού Συμβουλίου. 11 


Διόρθωση σφάλματος στην 42213/9332/4.6.2002 από¬ 
φαση του Υφυπουργού Εσωτερικών Δημ. Διοίκη¬ 
σης &Αποκ/σης. 12 


ΑΠΟΦΑΣΕΙ Σ 

Αριθ. 2/30755/0022 (1) 

Καθορισμός ύψους αποζημίωσης εμπειρογνωμόνων της 
Γ ενικής Γ ραμματείας Έρευνας και Τ εχνολογίας (ΓΓΕΤ) 
που συμμετέχουν σε διαδικασίες αξιολόγησης, παρα¬ 
κολούθησης και παραλαβής έργων υποδομής, που 
άπτονται της αρμοδιότητας της Τεχνικής Υπηρεσίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) του άρθρου 24 του Ν. 1558/85 «Κυβέρνηση και Κυβε¬ 
ρνητικά Οργανα», 

β) των άρθρων 3 §4 και 5 § 6 και 11 του Ν. 1514/85 «Ανά¬ 
πτυξη επιστημονικής και τεχνολογικής έρευνας», 
γ) του Ν. 1256/82 «Γ ια την πολυθεσία, την πολύ απασχό¬ 
ληση και την καθιέρωση ανωτάτου ορίου απολαβών από 
το Δημόσιο Τομέα καθώς και για το Ελεγκτικό Συνέδριο, 
το Νομικό Συμβούλιο του Κράτους και άλλες διατάξεις», 
όπως συμπληρώθηκε με τον Ν. 1400/83, 
δ) το Π.Δ. 27/29.1.1996 (ΦΕΚ 19/Α/1996) «Συγχώνευση 
των Υπουργείων Τουρισμού, Βιομηχανίας Ενέργειας και 
Τεχνολογίας και Εμπορίου, στο Υπουργείο Ανάπτυξης», 
ε) του Ν. 2470/97 «Αναμόρφωση μισθολογίου προσωπικού 
της Δημόσιας Διοίκησης και άλλες συναφείς διατάξεις», 
στ) του άρθρου 40 του Ν. 849/98 «περί παροχής κινή¬ 
τρων για την ενίσχυση της περιφερειακής και οικονομικής 
ανάπτυξης της Χώρας» όπως συμπληρώθηκε με το άρθρο 
8του Ν. 2129/93 «αύξηση συντάξεων και άλλες διατάξεις». 

2. Την Απόφαση της Υπουργού Ανάπτυξης με αριθ. 
πρωτ.10561/5.11.96, «Μεταβίβαση στον Γενικό Γραμμα¬ 
τέα Έρευνας και Τεχνολογίας, στους Δ/ντές και λοιπούς 
Προϊστάμενους της ΓΓΕΤ, του δικαιώματος να υπογρά¬ 
φουν με εντολή Υπουργού». 

3. Τις διατάξεις των Π.Δ./των 368/87 (ΦΕΚ ΑΊ 63/9.9.87) 
«Οργάνωση αρμοδιότητες και λειτουργία της Τεχνικής 

Υπηρεσίας της ΓΓΕΤ» του ΥΒΕΤ όπως ισχύει και 47/88 
(ΦΕΚΑΊ 7/29.1.88) «Όργανα που αποφασίζουν ή γνωμο- 
δοτούν κ.λ.π.». 

4. Την Κοινή Απόφαση των Υπουργών Οικονομικών και 
Έρευνας και Τεχνολογίας με αριθ. πρωτ. 5439/85 «Σύ¬ 
σταση Ειδικών Λογαριασμών στο ΥΒΕΤ και στους επο¬ 
πτευόμενους από αυτό φορείς για την αξιοποίηση των 
κονδυλίων της έρευνας», όπως τροποποιήθηκε και συ¬ 
μπληρώθηκε με τις αριθμ. 5056/20.5.87, 7401/11.5.88 
570/19.1.94 και 12739/2000 όμοιες αποφάσεις. 

5. Την 655/96 Γνωμοδότηση του Νομικού Συμβουλίου 
του Κράτους, με θέμα την χρήση - αξιοποίηση από τη 
Γ.Γ.Ε.Τ. των αποδόσεων κεφαλαίου που προκύπτουν από 
την εφαρμογή του Ν. 2216/94, για τους σκοπούς και σύμ¬ 
φωνα με την υπ. αριθ. 5439/85 Κ.Υ.Α., αποφασίζουμε: 

6. Την 2/80345/0004/8.11.99 Κ.Υ.Α., αποφασίζουμε: 

1. Καθορίζουμε το ύψος της αποζημίωσης των μονίμων 
και ιδιωτικού δικαίου αορίστου χρόνου υπαλλήλων της 
Γ.Γ.Ε.Τ. του Υπ. Ανάπτυξης, καθώς και εμπειρογνωμόνων 
που συμμετέχουν σε διαδικασίες αξιολόγησης, παρακο¬ 
λούθησης και παραλαβής έργων υποδομής, ως εξής: 

α) την αποζημίωση των μελών των επιτροπών που θα 
συμμετέχουν και θα εισηγούνται σε όλες τις διαδικασίες 
ανάθεσης έργων υποδομής, εφ’ όσον πρόκειται: 

- για έργα υποδομής συνολικού προϋπολογισμού μέχρι 
500.000 €, 120 € ανά συνεδρία διάρκειας μίας ημέρας 

- για έργα υποδομής συνολικού προϋπολογισμού από 
500.001 €έως 1.500.000 €, 160 € ανά συνεδρία διάρκειας 
μίας ημέρας 

- για έργα υποδομής συνολικού προϋπολογισμού από 
1.500.001 € και άνω, 180 € ανά συνεδρία διάρκειας μίας 
ημέρας 

β) την αποζημίωση των εισηγητών και μελών των συμ¬ 
βουλίων που γνωμοδοτούν σε όλες τις διαδικασίες ανά¬ 
θεσης, εκτέλεσης και παρακολούθησης των έργων υπο¬ 
δομής 150 € ανά συνεδρία διάρκειας μίας ημέρας. 

δ) την αποζημίωση των βοηθών των παραπάνω επιτρο¬ 
πών 90 € ανά συνεδρία διάρκειας μίας ημέρας. 

γ) την αποζημίωση των μελών των επιτροπών παραλα¬ 
βής 150 € ανά συνεδρία. Ο αριθμός των συνεδριάσεων 
δεν μπορεί να ξεπερνά τις δύο (2) εφ’ όσον ο προϋπολο¬ 
γισμός του έργου δεν ξεπερνά το ποσότων 500.000€,τις 
τρεις (3) εφ’ όσον ο προϋπολογισμός του έργου δεν ξε¬ 
περνά το ποσότων 1.500.000 € και τις (4) εφ’ όσον ο προ¬ 
ϋπολογισμός του έργου είναι άνω των 1.500.000 €. 

2. Η δαπάνη για την καταβολή των προαναφερόμενων 
αποζημιώσεων, το ύψος της οποίας ανέρχεται σε 
600.000 €, θα βαρύνει τις πιστώσεις «Αποδόσεις κεφα¬ 
λαίου του Ν. 2216/94» του Ε.Λ. της Γ.Γ.Ε.Τ. 

3. Η απόφαση αυτή ισχύει αναδρομικά από 1.1.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 2002 
Οι Γ ενικοί Γ ραμματείς 

Δημοσιονομικής Πολιτικής Έρευνας και Τεχνολογίας 

Υπουργείου Οικονομίας Υπουργείου Ανάπτυξης 
και Οικονομικών 

I. ΚΟΥΣΟΥΛΑΚΟΣ Δ. ΔΕΝΙΟΖΟΣ 


Αριθ. Φ.361,1/187/69162/ΔΙ (2) 

Συμπλήρωση απόφασης καθορισμού Δυσπρόσιτων 
σχολείων Α/βαθ μιας Εκπ/σης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις α) του άρθρου 13 παρ. 7γ του Ν. 
1351/1983 Εισαγωγή σπουδαστών στην Τριτοβάθμια εκ¬ 
παίδευση και άλλες διατάξεις», β) του άρθρου 29Α του 
Ν. 1558/1985, όπως το άρθρο αυτό προστέθηκε με το άρ¬ 
θρο 27 του Ν. 2081/1992 και αντικαταστάθηκε με το άρ¬ 
θρο 1 του Ν. 2469/1997 (ΦΕΚ38 Α’). 

2) Την Φ.361.1/166/55582/Δ1/28.5.2002 Απόφαση του 
Υπουργού Εθνικής Παιδείας και Θρησκευμάτων. 

3) Την πρόταση του Κεντρικού Υπηρεσιακού Συμβουλί¬ 
ου Πρωτοβάθμιας Εκπαίδευση- (πράξη 13/19.6.2002). 

4) Τις προτάσεις των Διευθύνσεων Πρωτοβάθμιας Εκ¬ 
παίδευσης Ν. Δωδεκανήσου και Ν. Κορινθίας. 

5) Το γεγονός ότι από την εφαρμογή της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Συμπληρώνουμε την Φ.361.1/166/55582/Δ1/28.5.2002 
απόφαση και καθορίζουμε, από το σχολικό έτος 2002 - 
2003, ως συσπρόσιτα σχολεία της Πρωτοβάθμιας Εκπαί¬ 
δευσης (Νηπιαγωγεία, Δημοτικά Σχολεία) τα κατωτέρω 
αναφερόμενα σχολεία των περιοχών Δωδεκανήσου και 
Κορινθίας: 

1. Νομός Δωδεκανήσου 

Α. ΔΗΜΟΤΙΚΑ ΣΧΟΛΕΙΑ 

1) Τήλου (2/θέσιο) 

2) Ιο Σύμης (6/θέσιο) 

3) 2ο Σύμης (6/θέσιο) 

4) Χάλκης (2/θέσιο) 

5) Αγ. Μαρίνας Κάσου 

(3/θέσιο) 

6) Φρυ Κάσου (3/θέσιο) 

7) Μεγίστης (2/θέσιο) 

2. Νομός Κορινθίας 

Α. ΔΗΜΟΤΙΚΑ ΣΧΟΛΕΙΑ 

1) Γκούρας (2/θέσιο) 

2) Καστανιάς (1/θέσιο) 

3) Μ ατίου (1/θέσιο) 

4) Μεσινού (2/θέσιο) 

5) Φενεού (6/θέσιο) 

6) Αρχαίας Φενεού (1/θέσιο) 

Κατά τα λοιπά ισχύει η αριθμ. Φ.361.1/166/55582/Δ1/ 

28.5.2002 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2002 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. Φ29/675/01 (3) 

Διενέργεια κατασταλτικού ελέγχου στην έδρα του Ταμεί¬ 
ου Ασφάλισης Ναυτικών Πρακτόρων & Υπαλλήλων 
(ΤΑΝΠΥ). 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις της παρ. 2 του άρθρου 33 του Π. Δ/τος 


Β. ΝΗΠΙΑΓΩΓΕΙΑ 

1) Τήλου (1/θέσιο) 

2) Ιο Σύμης (1/θέσιο) 

3) 2ο Σύμης (2/θέσιο) 

4) Χάλκης (1/θέσιο) 

5) Αγ. Μαρίνας Κάσου 
(1/θέσιο) 

6) Φρυ Κάσου (1/θεσιο) 

7) Μεγίστης (1/θέσιο) 

Β. ΝΗΠΙΑΓΩΓΕΙΑ 

1) Γκούρας (1/θέσιο) 

2) Μοσιάς (1/θέσιο) 

774/80 «Περί κωδικοποιήσεως σε ενιαίο κείμενο των περί 
Ελεγκτικού Συνεδρίου ισχυουσών διατάξεων υπό τον τίτ¬ 
λον Οργανισμός Ελεγκτικού Συνεδρίου». (Α189). 

2. Τις διατάξεις των άρθρων 23 παρ.1 εδ. στ., 24παρ.1, 
2 εδ. γ και παρ. 3 εδ. ε, 26 παρ. 1 και 27 παρ 1 εδ. δ του Ν. 
1558/85 «Κυβέρνηση και Κυβερνητικά όργανα» (Α137). 

3. Τις διατάξεις του Π.Δ/τος 213/92 (Α 102). 

4. Τις διατάξεις του Π .Δ/τος 372/95 (Α 201). 

5. Τις διατάξεις του άρθρου 29 Ατού Ν. 1558/85 (Α 137), 
το οποίο προστέθηκε με το άρθρο 27 του Ν. 2081/92 (Α 
154) και τροποποιήθηκε με το άρθρο 1 παρ. 2εδ. α'του Ν. 
2469/97 (Α 38). 

6. Τη σύμφωνη γνώμη του Ελεγκτικού Συνεδρίου, όπως 
διατυπώνεται στα πρακτικά της 7ης Γ ενικής Συνεδριάσε- 
ως της Ολομέλειας του Ελεγκτικού Συνεδρίου της 13ης 
Μαρτίου 2002. 

7. Την αριθμ. 450/2001 απόφαση του Δ.Σ. του ΤΑΝΠΥ, 
με την οποία εγκρίθηκε η διενέργεια του επιτόπιου κατα¬ 
σταλτικού ελέγχου. 

8. Την απόφαση 80088/2001 του πρωθυπουργού και 
του Υπουργού Εργασίας και Κοινωνικών Ασφαλίσεων 
«Ανάθεση αρμοδιοτήτων στους Υφυπουργούς Εργασίας 
και Κοινωνικών Ασφαλίσεων» (Β 1485). 

9. Από την απόφαση αυτή θα προκληθεί δαπάνη ποσού 
6.200 €, για την υπερωριακή αποζημίωση των υπαλλήλων 
του Ελεγκτικού Συνεδρίου, προκειμένου να προβούν στη 
διενίργεια επιτόπιου ελέγχου για τις χρήσεις 1998 μέχρι 
2000, η οποία θα βαρύνει τον προϋπολογισμό του ΤΑΝΠΥ 
ΚΑ 00.10.0261, αποφασίζουμε: 

1. Εγκρίνουμε την κατ’ εξαίρεση, διενέργεια κατασταλ¬ 
τικού ελέγχου από το Ελεγκτικό Συνέδριο κατά τα προ- 
βλεπόμενα από τις σχετικές διατάξεις, στην έδρα του 
ΤΑΝΠΥ, για τις οικονομικές διαχειριστικές χρήσεις των 
ετών 1998 μέχρι 2000, επειδή συντρέχουν ειδικοί λόγοι, 
που καθιστούν εξαιροτικα δυσχερή τη μεταφορά και απο¬ 
θήκευση του μεγύλου όγκου των διαχειριστικών στοιχεί¬ 
ων με τα παραστατικά τους στα γραφεία των αρμοδίων 
οργάνων του Ελεγκτικού Συνεδρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουνίου 2002 

ΟΙ ΥΠΟΥΡΓΟΙ 

ΥΦΥΠ. ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ 

Ρ. ΣΠΥΡΟΠΟΥΛΟΣ Φ 

-♦- 

Αριθ. ΥΠΠΟ/ΓΔΑ/ΑΡΧ/Β1/Φ32/32301/1271 (4) 

Διενέργεια ανασκαφικής έρευνας στο «Καστρί» 
Δήμου Λιβαδιού Ν. Λάρισας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την ΥΑ. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) για Μεταβίβαση 
αρμοδιοτήτων Υπουργού και δικαιώματος υπογραφής 
«Με Εντολή Υπουργού» στους Γ. Γραμματέα, Ειδ. Γραμ- 
ματέα, Προϊστάμενους Δ/νσεων, Τ μημάτων και Γ ραφείων 
του ΥΠΠΟ. 

2. Τις διατάξεις του Κ.Ν. 5351/32 «Περί Αρχαιοτήτων», 
άρθρ. 9 και 41. 


3. Το Π.Δ. 941/77 «Περί Οργανισμού του ΥΠΠΟ». 

4. ΤοΠ.Δ. 16/1980 

5. Τη με αριθμ. πράξης 109/17.5.02 ομόφωνη γνωμοδό¬ 
τηση του Τοπικού Συμβουλίου Μνημείων Θεσσαλίας, 
αποφασίζουμε: 

Εγκρίνεται η διενέργεια σωστικής ανασκαφικής έρευνας 
από την 7η Εφορεία Βυζαντινών Αρχαιοτήτων στο «Κα¬ 
στρί» Δήμου Λιβαδιού επαρχίας Ελασσόνας Ν. Λάρισας, 
όπου εντοπίστηκαν ερείπια δύο παλαιοχριστιανικών βασι¬ 
λικών και πλούσια επιφανειακά ευρήματα που αποδεικνύ- 
ουντην ύπαρξη εκτεταμένης παλαιοχριστιανικής θέσης. 

Η ανασκαφική έρευνα θα πραγματοποιηθεί με σκοπό 
την διάσωση των αρχαιολογικών τεκμηρίων από την δρά¬ 
ση των αρχαιοκάπηλων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2002 

Με εντολή Υπουργού 
Ο Γενικός Διευθυντής 
ΛΑΖΑΡΟΣ ΚΟΛΟΝΑΣ 

-♦- 

Αριθ. 25378/1160 (5) 

Ορισμός της εταιρείας «ΑΝΩΝΥΜΟΣ ΕΜΠΟΡΙΚΗ ΕΤΑΙ¬ 
ΡΕΙΑ ΠΑΡΟΧΗΣ ΤΗΛΕΠΙΚΟΙΝΩΝΙΑΚΩΝ ΥΠΗΡΕΣΙΩΝ 
ΝΑ\/ΑΒΙΝΟ ΤΕΙΕΟΟΜ Α.Ε.» με τον διακροτικό τίτλο 
«ΝΑνΑΒΙΝΟ ΤΕΙΕΟΟΜ Α.Ε.» ως Εκκαθαρίστριας Αρ¬ 
χής, για την τακτοποίηση λογαριασμών της ναυτικής 
κινητής και ναυτικής κινητοδορυφορικής υπηρεσίας. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του Ν. 2537/97 (Α'237) «περί κυρώσεωςτων Τελικών 
Πράξεωντων Διασκέψεων Πληρεξουσιών Γενεύης (1992) 
και Κυότο (1994) της Διεθνούς Ένωσης Τηλεπικοινω¬ 
νιών». 

β. Του άρθρου 66 του Κανονισμού Ραδιοεπικοινωνιών 
που κυρώθηκε με τον Ν. 1843/89 (Α'96) «Κύρωση Τελικών 
Πράξεων Παγκόσμιας Διοικητικής Διάσκεψης Ραδιοεπι¬ 
κοινωνιών (Γενεύη 1979)». 

γ. Του Π.Δ. 364/83 (Α' 129) «Κανονισμός εγκατάστασης 
και λειτουργίας σε ελληνικά πλοία τερματικών δορυφορι¬ 
κών συσκευών (επιγείων σταθμών πλοίων)». 

δ. Του Π.Δ. 362/84 (Α' 124) «θέση σ'εφαρμογή Κανονι¬ 
σμού Τηλεπικοινωνιών των ελληνικών πλοίων». 

2. Τη Σύσταση Ω90/Ρ III της ΟΟΙΤΤ. 

3. Το με αριθμό 450/23.1.1981 έγγραφο της ΨΙΤ. 

4. Την με αριθμό 79324/13.7.94 (Β' 583) Υπουργική Από¬ 
φαση «Ορισμός εκκαθαριστριών εταιρειών για τη λογιστι¬ 
κή τακτοποίηση λογαριασμών της ναυτικής κινητής και 
ναυτικής κινητοδορυφορικής υπηρεσίας», όπως αυτή 
διορθώθηκε (Β' 763) και τροποποιήθηκε με την με αριθμό 
65968/28.6.99 (Β' 1450) όμοια Απόφαση. 

5. Την με αριθμό 915/198061/30.4.2002 έγγραφο του 
Ο.Τ.Ε. 

6. Την από 14.2.2002 αίτηση της Εταιρείας με την επω¬ 
νυμία «ΑΝΩΝΥΜΟΣ ΕΜΠΟΡΙΚΗ ΤΗΛΕΠΙΚΟΙΝΩΝΙΑΚΩΝ 
ΥΠΗΡΕΣΙΩΝ ΝΑνΑΒΙΝΟ ΤΕΙΕΟΟΜ Α.Ε.» με τον διακριτι¬ 
κό τίτλο «ΝΑνΑΒΙΝΟ ΤΕΙΈΟΟΜ Α.Ε.» με την οποία αιτεί- 
ται τον ορισμό αυτής σαν εκκαθαρίστρια εταιρεία για τη 


ΔΙΚΑΙΟΣΥΝΗΣ 

. ΠΕΤΣΑΛΝΙΚΟΣ 

λογιστική τακτοποίηση λογαριασμών της ναυτικής κινη¬ 
τής και ναυτικής κινητοδορυφορικής υπηρεσίας. 

7. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Ορίζουμε την εταιρεία «ΑΝΩΝΥΜΟΣ ΕΜΠΟΡΙΚΗ ΤΗ¬ 
ΛΕΠΙΚΟΙΝΩΝΙΑΚΩΝ ΥΠΗΡΕΣΙΩΝ ΝΑΝ/ΑΒΙΝΟ ΤΕΙΈΟΟΜ 
Α.Ε.» με τον διακριτικό «ΝΑΝ/ΑΒΙΝΟ ΤΕΙΕΟΟΜ Α.Ε.» με 
έδρα το Δήμο Αμαρουσίου, Ερ. Σταυρού 5, σαν εκκαθα- 
ρίστρια αρχή για την εκμετάλλευση, εκκαθάριση και λογι¬ 
στική τακτοποίηση λογαριασμών της κινητής ναυτικής 
υπηρεσίας. 

2. Ο χαρακτηριστικός κωδικός αριθμός αναγνωρίσεως 
(ΟΙΑΟ) της ανωτέρω Εκκαθαρίστριας αρχής είναι ΟΡ14. 

3. Η εταιρεία είναι υποχρεωμένη: 

α. Να ενημερώνει αμέσως και ανελλιπώς τις αρμόδιες 
υπηρεσίες του Υπουργείου Μεταφορών και Επικοινωνιών 
για την ανάληψη εκκαθάρισης λογαριασμών νέων πλοίων 
ως και για την καταγγελία σχετικών συμβάσεων. 

β. Να εξοφλεί τους σχετικούς λογαριασμούς μέσα στις 
οριζόμενες κάθε φορά προθεσμίες. 

γ. Να ενημερώνει τους συμβεβλημένους μ' αυτή κινη¬ 
τούς σταθμούς για την υποχρέωσή τους να χρησιμοποι¬ 
ούν κανονικά το ΟΙΑΟ τους και να το γνωστοποιεί σ' όλες 
τις ενδιαφερόμενες υπηρεσίες και παράκτιους σταθμούς. 

4. Η μη τήρηση των όρων και κανονισμών εκμετάλλευ¬ 
σης και λογιστικής τακτοποίησης λογαριασμών της κινη¬ 
τής ναυτικής υπηρεσίας και των ανωτέρω υποχρεώσεων 
συνεπάγεται την ανάκληση της άδειας αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2002 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-Φ- 

Αριθ.6154 (6) 

Μεταβίβαση αρμοδιοτήτων σχετικά με εκτέλεση προμη¬ 
θειών, έργων και παροχή υπηρεσιών, στους Διοικητές 
και τα Συμβούλια Διοίκησης των αποκεντρωμένων μο¬ 
νάδων του Α' Πε.Σ.Υ. Αττικής. 

Ο ΠΡΟΕΔΡΟΣ ΤΟΥ Α' Πε.Σ.Υ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 1 παρ. 7 του Ν. 2889/2001- 
11-29. 

2. Τις διατάξεις των παρ ,5βζ και 7 ιε του άρθρου 5 του Ν. 
2889/2001. 

3. Τις διατάξεις του Ν. 2955/2001 ΦΕΚ256/Α’. 

4. Τις διατάξεις του Π.Δ. 394/96 ΦΕΚ 266/Α’. 

5. Τις διατάξεις του Ν. 2286/95 ΦΕΚ 19/Α'. 

6. Τις διατάξεις του Ν. 2362/95. 

7. Τις διατάξεις του Π.Δ. 715/79. 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού και 

Σε εκτέλεση της υπ’ αριθμ. 24/5/29-4-2002 ΑΔΣ του 
Α’Πε.Σ.Υ., αποφασίζουμε: 

Την μεταβίβοση αρμοδιοτήτων σχετικά με εκτέλεση 
προμηθειών, έργων και παροχή υπηρεσιών, στους Διοι¬ 
κητές και τα Συμβούλια Διοίκησης των αποκεντρωμένων 
μονάδων του Α’ Πε.Σ.Υ. Αττικής ώς εξής: 


Α. Στους Διοικητές 

Για πάσης φύσεως προμήθεια αναλώσιμου ή μη υλικού, 
παροχή υπηρεσιών και εκτέλεση έργων, καθώς και την 
ανάληψη και διάθεση των αντιστοίχων πιστώσεων του 
προϋπολογισμού, ποσού μέχρι 29.347,03 Ευρώ εάν πρό¬ 
κειται για νοσοκομείο με ετήσιο προϋπολογισμό μέχρι 
29.347.028,62 ευρώ και μέχρι του ποσού των 88.041,09 
ευρώ εάν πρόκειται για νοσοκομείο με προϋπολογισμό 
μεγαλύτερο των 29.347.028,62 ευρώ. 

Σε περίπτωση απουσίας ή κωλύματος του Διοικητή, οι 
παραπάνω αρμοδιότητες θα ασκούνται από τον Αναπλη¬ 
ρωτή Διοικητή. Μέχρι του διορισμού του Αναπληρωτή Δι¬ 
οικητή και σε περίπτωση απουσίας ή κωλύματος ή στα 
Νοσοκομεία που δεν προβλέπεται θέση Αναπληρωτή Δι¬ 
οικητή, αυτές οι αρμοδιότητες θα ασκούνται κατά σειρά 
από τον Διευθυντή της Ιατρικής Υπηρεσίας και από τον Δι¬ 
ευθυντή της Διοικητικής Υπηρεσίας. 

Β. Στα Συμβούλια Διοίκησης 

1. Για πάσης φύσεως προμήθεια αναλώσιμου ή μη υλι¬ 
κού, παροχή υπηρεσιών και εκτέλεση έργων, καθώς και 
την ανάληψη και διάθεση των αντιστοίχων πιστώσεωντου 
προϋπολογισμού, ποσού από 29.347,03 ευρώ μέχρι 
88.041,09 ευρώ εάν πρόκειται για νοσοκομείο με ετήσιο 
προϋπολογισμό μέχρι 29.347.028,62 ευρώ και από το πο¬ 
σό των 88.041.09 ευρώ μέχριτοποσό των 205.429,20 ευ¬ 
ρώ εάν πρόκειται για Νοσοκομείο με προϋπολογισμό με¬ 
γαλύτερο των 29.347.082,62 ευρώ. 

2. Για πάσης φύσεως προμήθεια με τη νόμιμη διαδικα¬ 
σία, αναλώσιμου ή μη υλικού, η οποία έχει ενταχθεί στο 
ΕΠΠ έτους 2001, παροχή υπηρεσιών και εκτέλεση έργων, 
ποσού πέραν των προαναφερομένων ορίων πλην του 
σταδίου της κατακύρωσης των διαγωνισμών. Η εκχώρη¬ 
ση των αρμοδιοτήτων της παρούσας παραγράφου ισχύει 
μέχρι 31/12/2002. 

3. Την προμήθεια ιδιοσκευασμάτων που δεν κυκλοφο¬ 
ρούν στην Ελλάδα και εισάγονιαι από τον Ε.Ο.Φ. ανεξαρ¬ 
τήτως ποσού. 

Κάθε προηγούμενη Απόφαση εκχώρησης ή μεταβίβα¬ 
σης αρμοδιοτήτων ή παροχής εξουσιοδότησης σχετική 
μο εκτέλεση έργων, προμηθειών, ή παροχής υπηρεσιών, 
ανακαλείται. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Αθήνα, 4 Ιουλίου 2002 
Ο Πρόεδρος 

ΛΥΚΟΥΡΓΟΣ ΛΙΑΡΟΠΟΥΛΟΣ 

-Φ- 

Αριθ. 2907/Π.Ε. (7) 

Καθορισμός χώρων εκγύμνασης των κυνηγετικών σκύ¬ 
λων για την περιοχή ευθύνης του Δασαρχείου Κόνι¬ 
τσας Ν. Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 57 παρ. 4 του Ν. 2637/98 
ΦΕΚ. 7Α περί τροποποίησης και συμπλήρωσης των δια¬ 
τάξεων του Ν. Δ 86/69. 

2. Την αριθμ. 105190/5421/6.11.01 διαταγή Υπ. Γεωρ¬ 
γίας περί Εκγύμνασης Κυνηγετικών Σκύλων». 

3. Το με αριθμ. 12/28.3.02 έγγραφο του Κυνηγετικού 
Συλλόγου Κόνιτσας. 

4. Την ανάγκη εκγύμνασης των κυνηγετικών σκύλων, 
αποφασίζουμε: 

Καθορίζουμε τους χώρους εκγύμνασης των κυνηγετι¬ 
κών σκύλων για την περιοχή ευθύνης του Δασαρχείου Κό¬ 
νιτσας, ως κατωτέρω: 

Α. Για την περιοχή του Δήμου Κόνιτσας (Δημοτικά Δια¬ 
μερίσματα 24) και των Κοινοτήτων Διστράτου και Παπί- 
γκου, καθώς και των Δημ. Διαμ. Αγίου Μηνά και Αρίστης 
του Δήμου Κεντρικού Ζαγορίου, καθορίζουμε ως χώρους 
εκγύμνασης τις εκτάσεις που περικλείονται από τα διοι¬ 
κητικά όρια, των Δημ. Διαμ. Παλαιοσελίου, Μόλιστας, 
Πύργου, Αγίας Παρασκευής και Αηδονοχωρίου. 

Β. Γ ια την περιοχή του Δήμου Μαστοροχωρίων (Δημο¬ 
τικά Διαμερίσματα 12) και των Κοινοτήτων Αετομηλίτσας 
και Φούρκας καθορίζουμε τις εκτάσεις των Δημ. Διαμ. 
Πλαγιάς, Καστανέας, και Πυρσόγιαννης. 

Στους Παραπάνω χώρους δεν περιλαμβάνονται οι απα¬ 
γορευμένες στο κυνήγι εκτάσεις. Η εκγύμναση των κυνη¬ 
γετικών σκύλων σύμφωνα με το άρθρο 57 παρ. 4 του Ν. 
2637/98 επιτρέπεται καθ όλο το έτος, με την προϋπόθεση 
όμως ότι στην κλειστή στο κυνήγι περίοδο οι κυνηγοί ή οι 
κυναγωγοί δεν θα φέρουν κυνηγετικό όπλο. 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως (ΦΕΚ) και η τήρηση 
της ανατίθεται στα όργανα της Δασικής Υπηρεσίας, Ομο¬ 
σπονδιακή Θηροφυλακή, Ελληνική Αστυνομία, Αγροφυ¬ 
λακή και σε κάθε φιλόνομο πολίτη. 

Οι παραβάτες της παρούσας τιμωρούνται σύμφωνα με 
τις ισχύουσες περί Θήρας διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόνιτσα, 2 Απριλίου 2002 

Με εντολή Γ ενικού Γ ραμματέα Περ/ρειας 
Ο Δασάρχης 
ΔΗΜΗΤΡΙΟΣ ΖΗΚΟΣ 

-♦- 

Αριθ.3419 (8) 

Τροποποίηση Επιτροπής Παρακολούθησης του Προ¬ 
γράμματος «ΠΟΛΙΤΕΙΑ»,στην Περιφέρεια Κρήτης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη : 

1. Τις διατάξεις του άρθρου 2 παρ. 4 του Ν. 2880/2001 
«Πρόγραμμα ΠΟΛΙΤΕΙΑ» για την μεταρρύθμιση και τον εκ¬ 
συγχρονισμό της Δημόσιας Διοίκησης και άλλες διατά¬ 
ξεις (ΦΕΚ 9/Α730.1.2001). 

2. Τις διατάξεις της παρ. 18 του άρθρου 18 του Ν. 
2503/1997 «Διοίκηση, οργάνωση, στελέχωσητης Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις» (ΦΕΚ 107/Α730.5.1997). 

3. Την ανάγκη προώθησης του Προγράμματος «ΠΟΛΙ¬ 
ΤΕΙΑ» στην Περιφέρεια Κρήτης με την λήψη όλων των 
αναγκαίων μέτρων, προκειμένου να καταστεί αποτελε¬ 
σματική η εφαρμογή του Προγράμματος. 

4. Τηνπρώτη Συνεδρίαση της Κεντρικής Επιτροπής Πα¬ 
ρακολούθησης του Επιχειρησιακού Προγράμματος «ΠΟ¬ 
ΛΙΤΕΙΑ», (31.1.2002), στην οποία ελήφθη απόφαση για 
κοινή Περιφερειακή Επιτροπή Παρακολούθησης των Επι¬ 
χειρησιακών Προγραμμάτων «ΠΟΛΙΤΕΙΑ» και «ΚΟΙΝΩΝΙΑ 
ΤΗΣ ΠΛΗΡΟΦΟΡΙΑΣ». 

5. Τηνα.π. 7978/16.10.2001 απόφασή μας περί Συγκρό¬ 


τησης Επιτροπής Προγράμματος «ΠΟΛΙΤΕΙΑ», στην Πε¬ 
ριφέρεια Κρήτης. 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, καθόσον η σχετική δαπάνη θα προκύ- 
ψει με τον καθορισμό της αμοιβής των μελών της Επιτρο¬ 
πής, αποφασίζουμε: 

Α . Τροποποιούμε την Επιτροπή Παρακολούθησης του 
Προγράμματος «ΠΟΛΙΤΕΙΑ» στην Περιφέρεια Κρήτης η 
οποία συγκροτείται από: 

1. Αθανάσιο Καρούντζο, Γενικό Γραμματέα Περιφέρει¬ 
ας Κρήτης, Πρόεδρο. 

2. Σπυρίδωνα Παπαδόπουλο, Διευθυντή Διοίκησης της 
Περιφέρειας Κρήτης, Αναπληρωτή Πρόεδρο. 

3. Αλκμήνη Μηναδάκη, κλάδου ΠΕ Μηχανικών μεΑ' βαθ¬ 
μό στην Περιφέρεια Κρήτης, μέλος, Συντονίστρια της 
Επιτροπής. 

4. Ευστάθιο Τζουανάκη, με βαθμό Διευθυντή στην Διεύ¬ 
θυνση Αυτοδιοίκησης και Αποκέντρωσης Ηρακλείου, μέ¬ 
λος. 

5. Αικατερίνη Γαβαλά, κλάδου ΠΕ Διοικητικού-Οικονο- 
μικού με Α' βαθμό, Προϊσταμένη στο Τμήμα Διοίκησης 
Προσωπικού, στην Διεύθυνση Διοίκησης της Περιφέρει¬ 
ας Κρήτης ,μέλος. 

6. Μανόλια Διαλυνά, κλάδου ΠΕ Διοικητικού-Οικονομι- 
κού με Α' βαθμό, Προϊσταμένη στο Τμήμα Πρόνοιας της 
Διεύθυνσης Υγείας - Πρόνοιας της Περιφέρειας Κρήτης, 
μέλος. 

7. Κωνσταντίνο Στραταριδάκη, κλάδου ΠΕ Μηχανικών, 
υπεύθυνο του τμήματος Τεκμηρίωσης και Πληροφορικής 
της Περιφέρειας Κρήτης, μέλος. 

Κατά τα λοιπά ισχύειη 7978/16.10.2001 Απόφασή μας. 

Η παρούσα Απόφαση να δημοσιευθεί στην Εφημερίδα 
της Κυβερνήσεως. 

Ηράκλειο, 7 Ιουνίου 2002 

Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

(9) 

Καθορισμός της διαδικασίας εκποίησης ανωνύμων μετο¬ 
χών που μετετράπησαν σε ονομαστικές, και των οποί¬ 
ων ο κύριος παραμένει άγνωστος στην εκδότρια. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
Απόφαση 4/246/18.6.2002 

Έχοντας υπόψη: 

1. Τις διατάξεις της παρ. 4 του άρθρου 44 του Ν. 
2396/1996 «Επενδυτικές υπηρεσίες στον τομέα των κινη¬ 
τών αξιών, επάρκεια ιδίων κεφαλαίων των επιχειρήσεων 
παροχής επενδυτικών υπηρεσιών και των πιστωτικών 
ιδρυμάτων και άυλες μετοχές», ή οποία προστέθηκε με 
την παρ. 3 του άρθρου 4 του Ν. 2992/2002 «Μέτρα για την 
ενίσχυση της κεφαλαιαγοράς και την ανάπτυξη της επι¬ 
χειρηματικότητας και άλλες διατάξεις». 

2. Το από 7.6.2002 ακριβές απόσπασμα πρακτικών της 
από 31.5.2002 συνεδριάσεωςτου Δ.Σ. του Χρηματιστηρί¬ 
ου Αξιών Αθηνών. 

3. Το από 3.6.2002 ακριβές απόσπασμα πρακτικών της 
208/29.5.2002 συνεδριάσεως του Δ.Σ. του Κεντρικού 
Αποθετηρίου Αξιών ΑΈ. 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και κυβερνητικά όργανα» όπως ισχύουν, αποφα¬ 
σίζει ομόφωνα: 

Καθορίζει τη διαδικασία εκποίησης ανωνύμων μετοχών 
που μετετράπησαν σε ονομαστικές, και των οποίων ο κύ¬ 
ριος παραμένει άγνωστος στην εκδότρια μέχρι την 30η 
Ιουνίου 2002, ως εξής: 

Άρθρο 1 

Έναρξη της εκποίησης 

Εντός 30 ημερών από τη λήξη της προθεσμίας που προ- 
βλέπεται στηνπαρ. 4του άρθρου 44του Ν. 2396/1996, θα 
αρχίσει η προβλεπόμενη από το ίδιο άρθρο εκποίηση των 
ανωνύμων μετοχών των εταιριών με αναλυτικό πρόγραμ¬ 
μα που θα καταρτίσει το Κ. Α. Α. και θα γνωστοποιήσει στις 
εκδότριες εταιρείες και στο Χρηματιστήριο Αξιών Αθηνών 
Α.Ε. (Χ.Α.Α.). 

Την προηγούμενη ημέρα της εκποίησης θα ανακοινώ¬ 
νεται μέσω του Ημερησίου Δελτίου Τιμών του Χ.Α.Α. ο 
αριθμός των προς εκποίηση μετοχών της εκδότριας. 

Άρθρο 2 

Διαδικασία εκποίησης 

1. Η εκδότρια εταιρία που εμπίπτει στις διατάξεις της 
παρ. 4 του άρθρου 44 του Ν. 2396/1996 α) ενημερώνει 
αμελλητί τους μετόχους της προβαίνοντας με ευθύνη της 
σε δημοσιεύσεις σε μία πολιτική και μία οικονομική εφη¬ 
μερίδα ευρείας κυκλοφορίας, στο τεύχος Α. Ε & Ε. Π. Ε της 
Εφημερίδαςτης Κυβέρνησης και στο Ημερήσιο Δελτίο Τι- 
μώντου Χ.Α.Α., στις οποίες θα αναφέρονται η ημερομηνία 
λήξης του χρόνου μετατροπής των ανωνύμων μετοχών 
τους σε ονομαστικές, β) προσκομίζει τα αποδεικτικά των 
πιο πάνω δημοσιεύσεων στις αρμόδιες υπηρεσίες του 
Χ.Α.Α., γ) ορίζει το μέλος του Χ.Α.Α. που θα προβεί στην 
εκποίηση χορηγώντας του σχετική εντολή δημιουργίας 
Λογαριασμών Χειριστή σύμφωνα με το άρθρο 11 του Κα¬ 
νονισμού Εκκαθάρισης Χρηματιστηριακών Συναλλαγών 
και Λειτουργίας του Συστήματος Αυλών Τίτλων και δ) 
γνωστοποιεί στο Κ.Α.Α. και στο Χ.Α.Α. τον συνολικό αριθ¬ 
μό των μετοχών της που εμπίπτουν στην παρ. 4 του άρ¬ 
θρου 44 του Ν. 2396/96, τους Κωδικούς Αριθμούς Μερί¬ 
δων Επενδυτή και τους αριθμούς των Λογαριασμών 
Αξιών στους οποίους είναι καταχωρημένες οι μετοχές αυ¬ 
τές καθώς και το μέλος του Χ.Α.Α. που θα προβεί στην εκ¬ 
ποίηση. 

Σε περίπτωση που η εκδότρια δεν έχει ορίσει μέχρι την 
προηγούμενη από την ορισθείσα ημερομηνία εκποίησης 
το μέλος που θα προβεί στην εκποίηση των μετοχών, το 
μέλος αυτό ορίζεται από το Χ.Α.Α. με απόφασή του που 
κοινοποιείται στο Κ.Α.Α. και στην εκδότρια. 

2. Το Χ.Α.Α., παραλαμβάνοντας το πρόγραμμα του 
Κ.Α.Α. φροντίζει: α) να ενημερώσει τον ΣΜΕΧΑ ο οποίος 
με τη σειρά του ενημερώνει τα μέλη του, β) να ανακοινώ¬ 
σει μέσω των τερματικών των μελών τα στοιχεία της εκ¬ 
ποίησης, κάθε ημέρα εκποίησης, πριν τις 10:45. 

3. Η εκποίηση ξεκινάει πέντε λεπτά (5') μετά το κλείσιμο 
της συνεδρίασης της ημέρας εκποίησης, όπως αυτή κα¬ 
θορίζεται πιο πάνω και διαρκεί για τα επόμενα είκοσι λε¬ 
πτά (20'). Καθόλη τη διάρκεια της εκποίησης, τα μέλη του 
Χ.Α.Α. εισάγουν στο ΟΑΣΗΣ εντολές αγοράς με όριο τι¬ 
μής (εντολές τύπου ΙίηηίΙ). Στις οθόνες εμφανίζεται η υψη¬ 
λότερη τιμή αγοράς και η ζητούμενη ποσότητα μετοχών 
που αντιστοιχεί σε αυτή. Κατά το τελευταίο λεπτό της εκ¬ 


ποίησης, το μέλος του Χ.Α.Α. που έχει οριστεί ως αρμόδιο 
για την εκποίηση εισάγει ελεύθερη εντολή (εντολή τύπου 
πΐ3Γΐ<Θΐ). Συναλλαγές που προέκυψαν από εντολές αγο¬ 
ράς που εισήχθησαν στο σύστημα μετά την εισαγωγή της 
πιο πάνω εντολής πώλησης είναι άκυρες. Οι συναλλαγές 
συνάπτονται σύμφωνα με την μέθοδο 1 της 18/15.1.99, 
απόφασης του Δ.Σ. του Χ.Α.Α. αυτομάτως, στο τέλος της 
περιόδου της εκποίησης. 

4. Κατά τη διάρκεια της εκποίησης, κανένα άλλο μέλος 
του Χ.Α.Α. εκτός από αυτό που έχει οριστεί ως αρμόδιο 
για την εκποίηση δεν μπορεί να εισάγει εντολές πώλησης 
στο σύστημα. Σε περίπτωση που κάποιο άλλο μέλος του 
Χ.Α.Α. εισαγάγει εντολές πώλησης, οι συναλλαγές που 
τυχόν θα προκύψουν από αυτές τις εντολές είναι άκυρες 
και στο μέλος του Χ.Α.Α. που εισήγαγε τις εντολές πώλη¬ 
σης θα επιβληθούν οι προβλεπόμενες από τη χρηματι¬ 
στηριακή νομοθεσία κυρώσεις. Το μέλος του Χ.Α.Α. που 
έχει οριστεί ως αρμόδιο για την εκποίηση μπορεί να εισά¬ 
γει στο ΟΑΣΗΣ και εντολές αγοράς. 

5. Σε έκτακτες περιπτώσεις όταν συντρέχουν ειδικοί λό¬ 
γοι, όπως ιδίως τεχνικά προβλήματα στο ΟΑΣΗΣ, απειλές 
τρομοκρατικών ενεργειών κλπ. Η χρονική περίοδος της 
εκποίησης μπορεί να τροποποιείται με απόφαση του Προ¬ 
έδρου του Χ.Α.Α. 

Στις περιπτώσεις που συντρέχει ένας από τους ακόλου¬ 
θους λόγους: 

ί) εισάγεται εντολή πώλησης από μέλος του Χ.Α.Α. δια¬ 
φορετικό από αυτό που έχει οριστεί ως αρμόδιο για την 
εκποίηση, 

ϋ) εισάγεται εντολή πώλησης από το μέλος που έχει ορι¬ 
στεί ως αρμόδιο για την εκποίηση με ποσότητα διαφορε¬ 
τική από το σύνολο της προς εκποίηση ποσότητας, 

ίϋ) εισάγεται εντολή πώλησης από το μέλος που έχει 
οριστεί ως αρμόδιο για την εκποίηση σε χρόνο διαφορε¬ 
τικό από τον προσδιοριζόμενο στην περιπτ. 3 του παρό¬ 
ντος άρθρου, 

ίν) εισάγονται εντολές αγοράς από το μέλος που έχει 
οριστεί ως αρμόδιο για την εκποίηση, που δεν καλύπτο¬ 
νται από το πιστωτικό του όριο, για το σύνολο των συναλ¬ 
λαγών που θα προκύψουν συντρέχουν οι λόγοι εφαρμο¬ 
γής του άρθρου 29 του Ν. 2579/98 και ο Πρόεδρος του 
Χ.Α.Α. μπορεί να ορίσει διαφορετική χρονική περίοδο 
στην οποία θα διεξαχθεί η εκποίηση των μετοχών. 

Το μέλος που εισήγαγε την εντολή της περίπτωσης (ί) τι¬ 
μωρείται με αποκλεισμό από τη συνεδρίαση της επομένης 
εργάσιμης ημέρας, το δε μέλος που εισήγαγε τις εντολές 
των περιπτώσεων (ϋ) έως (ίν) τιμωρείται με αποκλεισμό 
από τη συνεδρίαση της επομένης εργάσιμης ημέρας που 
έπεται της ημέρας ολοκλήρωσης της εκποίησης. 

6. Οι εντολές αγοράς προσμετρώνται στο εκάστοτε 
όριο συναλλαγών των μελών του Χ.Α.Α.. Μόνο το μέλος 
του Χ.Α.Α. που έχει οριστεί ως αρμόδιο για την εκποίηση 
ενημερώνεται για όλες τις εντολές αγοράς των υπολοί¬ 
πων μελών και το όριο συναλλαγών του δεν επηρεάζεται, 
εκτός εάν συνήψε συναλλαγές ενεργώντας για λογαρια¬ 
σμό αγοραστή. 

7. Οι συναλλαγές που πραγματοποιούνται κατά τη διάρ¬ 
κεια της εκποίησης δεν τροποποιούν τις εμφανιζόμενες 
στο ηλεκτρονικό σύστημα συναλλαγών πληροφορίες που 
σχετίζονται με την ελάχιστη- μέγιστη τιμή, την τιμή κλεισί¬ 
ματος, τους χρηματιστηριακούς δείκτες και κατ’ επέκτα¬ 
ση τις δημοσιευόμενες στο Η.Δ.Τ. αντίστοιχες τιμές. 

8. Σε περίπτωση που η εκποίηση δεν ολοκληρωθεί κατά 
την πρώτη ημέρα συνεχίζεται κατά τις επόμενες ημέρες 
για την εναπομείνασα κάθε φορά ποσότητα και μέχρι εξα- 
ντλήσεως του συνόλου των μετοχών. Κατά τις τρεις πρώ¬ 
τες ημέρες της εκποίησης οι τιμές των εντολών αγοράς 
μπορούν να κυμαίνονται εντός των ορίων διακύμανσης 
που εκάστοτε ισχύουν στις συναλλαγές του Χ.Α.Α.. Μετά 
την τρίτη ημέρα και μέχρι να εξαντληθεί η συνολική πο¬ 
σότητα των προς εκποίηση μετοχών, δεν θα υπάρχουν 
όρια διακύ μανσης των τιμών των εισερχόμενων εντολών. 

9. Μετά το πέρας της εκποίησης του συνόλου των προς 
εκποίηση μετοχών, το προϊόν της εκποίησης, μετά την 
αφαίρεση των εξόδων συναλλαγών, κατατίθεται από την 
εκδότρια εταιρία στο Ταμείο Παρακαταθηκών και Δανεί¬ 
ων και διανέμεται στους κατόχους των ανωνύμων μετο¬ 
χών με τιμή ανά μετοχή που αντιστοιχεί στην μέση καθα¬ 
ρή τιμή στην οποία έγινε η εκποίηση. 

10. Την επόμενη ημέρα (Τ+1) και έως τις 09:00 π.μ., το 
Κ.Α.Α. μεταφέρει την εκποιηθείσα ποσότητα μετοχών υπό 
το χειρισμό του μέλους του Χ.Α.Α. που πραγματοποίησε 
την εκποίηση. 

11. Στο Ημερήσιο Δελτίο Τιμών του Χ.Α.Α. της ημέρας 
εκποίησης θα γίνεται ιδιαίτερη αναφορά στις συναλλαγές 
μετοχών που εκποιούνται με βάση την παρούσα από¬ 
φαση. 

Άρθρο 3 

Λοιπές διατάξεις 

1. Τυχόν δωρεάν μετοχές που αντιστοιχούν στις προς 
εκποίηση μετοχές ή μετοχές που προκύπτουν από μείω¬ 
ση της ονομαστικής αξίας των προς εκποίηση μετοχών 
εκποιούνται με την προβλεπόμενη στο παρόν διαδικασία 
όποτε καταστούν διαθέσιμες από την εκδότρια εταιρία. 

2. Μετοχές ανώνυμες που μετετράπησαν σε ονομαστι¬ 
κές, έχουν αποϋλοποιηθεί και τελούν υπό αναστολή δια¬ 
πραγμάτευσης, ο δε κύριος τους παραμένει άγνωστος 
στην εκδότρια εταιρία κατά την λήξη της προθεσμίας της 
παρ. 4 του άρθρου 44 του Ν. 2396/ 96, εκποιούνται σύμ¬ 
φωνα με τη διαδικασία που προβλέπεται στην παρούσα 
και ως τιμή εκποίησης λαμβάνεται η τιμή κλεισίματος της 
τελευταίας ημέρας διαπραγμάτευσης στο Χ.Α.Α. 

Άρθρο 4 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

-♦- 

Αριθ. 7004/10/8 (10) 

Μεταβίβαση δικαιώματος υπογραφής «ΜΕ ΕΝΤΟΛΗ 
ΑΣΤΥΝΟΜΙΚΟΥ ΔΙΕΥΘΥΝΤΗ» στον Υποδιευθυντή της 
Αστυνομικής Διεύθυνσης Γρεβενών. 

Ο ΔΙΕΥΘΥΝΤΗΣ ΤΗΣ ΑΣΤΥΝΟΜΙΚΗΣ 
ΔΙΕΥΘΥΝΣΗΣ ΓΡΕΒΕΝΩΝ 

Έχοντας υπόψη: 

1. Τιςδιατάξειςτου άρθρου 23παρ. 6του Ν. 2800/2000 


«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α'41). 

2. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και κυβερνητικά όργανα» (Α' 137) το οποίο προ¬ 
στέθηκε με το άρθρο 27 του Ν. 2081 /1992 (Α’ 154) καιτρο- 
ποποιήθηκε με το άρθρο 1 παρ. 2 εδάφ. α' του Ν. 
2469/1997 (Α' 138). 

3. Την ανάγκη απλούστευσης των διαδικασιών μείωσης 
της αλληλογραφίας και εξασφάλισης της εύρυθμης λει¬ 
τουργίας της Αστυνομικής Διεύθυνσης Γ ρεβενών. 

4. Το γεγονός ότι από τις διατάξεις της παρούσας από¬ 
φασης, δεν προκύπτει δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο Ιο 

Μεταβιβάζουμε το δικαίωμα υπογραφής εγγράφων 
«ΜΕ ΕΝΤΟΛΗ ΑΣΤΥΝΟΜΙΚΟΥ ΔΙΕΥΘΥΝΤΗ» για θέματα 
αρμοδιότητας του Διευθυντή της Αστυνομικής Διεύθυν¬ 
σης Γ ρεβενών στον Υποδιευθυντή της Αστυνομικής Διεύ¬ 
θυνσης Γ ρεβενών, ως ακολούθως: 

1. Τα έγγραφα προς τις υφιστάμενες και τις επιπέδου 
κατώτερου της Αστυνομικής Διεύθυνσης Υπηρεσίες της 
Ελληνικής Αστυνομίας. 

2. Τα έγγραφα προς ισότιμες και κατώτερες της Αστυ¬ 
νομικής Διεύθυνσης Δημόσιες Υπηρεσίες, Αρχές και Ορ¬ 
γανισμούς, με τα οποία παρέχονται ή ζητούνται πληρο¬ 
φορίες ή αφορούν την επίδοση ή κοινοποίηση ή εκτέλεση 
εγγράφων ή αποφάσεων κατά του προσωπικού της και 
των υφισταμένων της Υπηρεσιών. 

3. Τα έγγραφα με τα οποία δίδονται απαντήσεις σε επι¬ 
στολές, αναφορές, καταγγελίες, αιτήσεις και υπομνήμα¬ 
τα του προσωπικού, των ιδιωτών, συλλόγων, σωματείων 
κ.λ.π. Εάν για τις περιπτώσεις αυτές απαιτείται η λήψη 
απόφασηςτου Αστυνομικού Διευθυντή, η απάντηση δίνε¬ 
ται μετά την απόφαση αυτή. 

4. Τις διαταγές με τις οποίες παρέχονται στις Υπηρεσίες 
της Αστυνομικής Διεύθυνσης, ερμηνευτικές οδηγίες ή 
απαντήσεις για συγκεκριμένες διατάξεις της νομοθεσίας 
περί την έννοια των οποίων δεν καταλείπονται αμφιβολίες 
ή καλύπτονται από προηγούμενη ενέργεια ή γνωμοδότη¬ 
ση ή νομολογία. 

5. Τις βεβαιώσεις του ιδιόχειρου της υπογραφής ιδιω¬ 
τών σε έγγραφα και το ακριβές αντίγραφο του εγγράφου 
που προορίζονται για την αλλοδαπή. 

6. Τις εγκρίσεις μετακινήσεων εκτός έδρας εντός των 
ορίων της Αστυνομικής Διεύθυνσης Ανθυπαστυνόμων - 
Αρχιφυλάκων - Αστυφυλάκων. 

7. Τα Φύλλα Πορείας και Φύλλα Αδειας του προσωπικού 
του Επιτελείου. 

8. Τα παραπεμπτικά σημειώματα προς τους Ιατρούς 
που εκτελούν την Υγειονομική υπηρεσία για εξέταση των 
ασθενών Αστυνομικών του Επιτελείου. 

9. Το βιβλίο υπηρεσίας και τους πίνακες διάταξης υπη¬ 
ρεσίας του προσωπικού του Επιτελείου. 

10. Τις διαταγές πορείας για την κίνηση των υπηρεσια¬ 
κών οχημάτωντου Επιτελείου. 

11. Τα δελτία επισκευής του άρθρου 5 παρ. 2 του Β.Δ. 
24/69 (Α7-1970) για τα υπηρεσιακά οχήματα του Επιτε¬ 
λείου. 

Άρθρο 2 

Η κατά το προηγούμενο άρθρο της παρούσας απόφα- 

σης μεταβίβαση του δικαιώματος υπογραφής, δεν απο¬ 
κλείει την παράλληλη άσκηση του και από τον Διευθυντή 
της Αστυνομικής Διεύθυνσης, αν κρίνειτούτο σκόπιμο λό¬ 
γω της φύσης και του περιεχομένου του εγγράφου ή αν 
εισηγείται την υπογραφή αυτού ο Υποδιευθυντής, λόγω 
της ιδιαίτερης σπουδαιότητάς του. 

Η ισχύςτης παρούσας απόφασης αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 14 Μάίου 2002 

Ο Αστυνομικός Διευθυντής 
ΔΗΜΗΤΡΙΟΣ ΟΙΚΟΝΟΜΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην 109/2002 απόφαση του Ανωτάτου Χημικού Συμβου¬ 
λίου που δημοσιεύθηκε στο Φ.Ε.Κ. 735/13.6.2002 (τ.Β'), 
στη σελίδα 9601, αριστερή στήλη, στον πίνακα 2 διορθώ¬ 
νεται: 


α) Η πρώτη γραμμή του πίνακα 2 δεξιά, από το εσφαλ¬ 
μένο: 

«1 συσκευασία ή μονάδα περίπου 5%» στο σωστό: 

«1 συσκευασία ή μονάδα.» 

β) Η δεύτερη γραμμή του πίνακα 2 δεξιά, από το εσφαλ¬ 
μένο: «τουλάχιστον 2 συσκευασίες ή μονάδες» στο σω¬ 
στό: «περίπου 5%, τουλάχιστον 2 συσκευασίες ή μονά¬ 
δες». 

(Από το Υπουργείο Οικονομίας & Οικονομικών) 

-Φ- 

( 12 ) 

Στην 42213/9332/4.6.2002 απόφαση του Υφυπουργού 
Εσωτερικών Δημ. Διοίκησης & Αποκ/σης που δημοσιεύ¬ 
τηκε στο ΦΕΚ 750/17.6.2002 (τ.Β') και αφορά πολιτογρά¬ 
φηση αλλογενούς αλλοδαπού στη σελ. 9809 α' στήλη 
στον 2ο στίχο έκτων άνω επιφέρεται η πιο κάτω διόρθω¬ 
ση: 

Από το λανθασμένο: «αλλογενούς αλλοδαπού ΜΟΥ- 
ΡΑΝΤ ΑΤΝΤΙ του ΑΝΤΝΑΝ» στο ορθό «αλλογενούς αλ¬ 
λοδαπού ΜΟΧΡΑΝΤ ΑΝΤΙ του ΑΝΤΝΑΝ». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




